Document ID: 31983R2166

31983R2166
L 206/71
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2166/83 НА КОМИСИЯТА
от 29 юли 1983 година
относно създаване на система за лицензиране за определени риболовни дейности, разположени в областта северно от Шотландия (областта на Шетландските острови)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 170/83 на Съвета от 25 януари 1983 г. относно въвеждане в Общността на система за опазване и управление на рибните ресурси (1) и по-специално член 7 от него,
като има предвид, че в областта на север на Шотландия риболовната дейност на кораби на Общността трябва да бъде управлявана от система за лицензиране, управлявана от Комисията от името на Общността;
като има предвид, че е необходимо да се установят подробните правила за тази система, включително процедурите за предаване на характеристиките на корабите, желаещи да ловят риба в областта, която е предмет на настоящия регламент, и за предаване на информация за придвижването на кораби в областта, и списъка на дълбоководните видове риба, разрешени за риболов;
като има предвид, че мерките, предвидени в настоящия регламент, са в съответствие със становището на Управителния комитет по рибните ресурси;
ПРИЕ НАСТОЯЩИЯ РЕГЛАМЕНТ:
Член 1
1. Държавите-членки предават на Комисията всяка година преди 1 декември списък на корабите, плаващи под техен флаг или регистрирани в техните пристанища, за които може да бъде изисквана лицензия за риболов в областта, предмет на приложение II А към Регламент (ЕИО) № 170/83 на Съвета (наричана по-нататък „областта“). Копие от този списък се предава от Комисията на компетентните контролни органи на Обединеното кралство, т.е. Министерство на селското стопанство и риболовните райони на Шотландия, Chesser House, Edinburgh, телекс адрес: 727696 SODAFS. Списъкът е валиден за следващата календарна година. За 1983 г. списъкът се предава незабавно след влизането в сила на настоящия регламент и е валиден до 31 декември 1983 г.
2. Списъкът по параграф 1 може да бъде преразглеждан на 1 април, 1 юли и 1 октомври всяка година. Всички изменения се съобщават на Комисията и на компетентните контролни органи на Обединеното кралство.
3. Списъкът дава следната информация по отношение на всеки кораб:
-
име,
-
външни идентификационни буквени и цифрени обозначения,
-
реална дължина,
-
радио позивни.
Член 2
1. Корабите могат да бъдат лицензирани за риболов в областта в съответствие с процедурата, предвидена в член 3, за срок от една седмица, наричан за краткост оттук нататък „лицензионен срок“.
2. Лицензионният срок започва да тече от нула часа Гринуичко време (GMT) в неделя и изтича в 24.00 ч. GMT следващата събота.
3. На всеки кораб може да бъде разрешено да лови риба в няколко последователни лицензионни срока в съответствие с процедурата, предвидена в член 3.
Член 3
1. Държавите-членки изпращат всяка седмица, но не по-късно от 12:00 часа GMT в четвъртък, по телекс: на Комисията и за информация - на компетентните контролни органи на Обединеното кралство, списък на корабите, за които се изисква лицензия за риболов в областта за следващия лицензионен период.
2. Във всеки списък се посочват сведения за името и външните идентификационни буквени и цифрени обозначения на всеки кораб. Лицензия имат право да получат само кораби, включени в списъка по член 1 от настоящия регламент.
3. Комисията преглежда списъците, съставени съгласно изискванията на параграф 1, и предава по телекс: на компетентните контролни органи на Обединеното кралство окончателния списък на корабите не по-късно от 12.00 ч. GMT на следващия петък. Корабите от този окончателен списък се разглеждат като притежаващи лицензия, разрешаваща им да ловят риба през следващия лицензионен период.
4. Ако Комисията няма нов списък на кораби до 12.00 ч. GMT в четвъртък, предходният окончателен списък се прилага и за следващия лицензионен период.
5. Всяка държава-членка може да изиска с телекс, изпратен до Комисията с копие до компетентните контролни органи на Обединеното кралство, замяна по време на действие на всеки окончателен списък, на кораб от списъка с друг кораб от списъка по член 1 или ако окончателният списък съдържа по-малък от максималния брой кораби, за които е разрешено да упражняват дейността си едновременно, да изиска прибавянето към него на един или повече кораби до достигане на този максимум.
6. Комисията уведомява по телекс:а за всяко изменение на окончателния списък всяка заинтересована държава-членка, както и компетентните контролни органи на Обединеното кралство, колкото се може по-бързо и не по-късно от един работен ден след получаване на искането. Съответната държава-членка незабавно уведомява за това собственика или капитана на всеки кораб, засегнат от това изменение на списъка.
Никой резервен кораб или допълнителен кораб не може да се смята за лицензиран за риболов преди заинтересованата държава-членка и компетентните контролни органи да бъдат уведомени за това от Комисията.
Член 4
1. Собственикът или капитанът на всеки лицензиран кораб съобщават незабавно на Комисията на Европейските общности, Брюксел, телекс адрес 24 189 FISEU-B, и на компетентните контролни органи на Обединеното кралство чрез една от радиостанциите, изброени в приложение I, всеки път, когато същият:
-
навлиза в областта или я напуска;
-
навлиза в пристанище, намиращо се в областта, или напуска такова.
2. Съобщението, посочено в параграф 1, съдържа следните данни:
-
тип преместване, както е упоменато в параграф 1,
-
дата, време и географско разположение на кораба,
-
име на кораба,
-
външни идентификационни буквени и цифрови обозначения на кораба,
-
име на капитана.
Член 5
Дълбоководните видове, изброени в приложение II към Регламент (ЕИО) № 170/83, са същите като описаните в приложение II към настоящия регламент.
Член 6
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 юли 1983 година.

Labels: 12
18
6
20